### Ministru kabineta rīkojuma “Grozījumi Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu" projektasākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valdībā atbalstītais informatīvais ziņojums “Risinājums Covid-19 pozitīvu personu vai kontaktpersonu, kuras atbrīvotas no ieslodzījuma vietas un kurām nav dzīvesvietas, izmitināšanai izolācijas periodā” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar informatīvo ziņojumu Ministru kabinets tika informēts par nepieciešamo risinājumu attiecībā uz ieslodzītajiem, kuri ir Covid-19 pozitīvi vai kontaktpersonas, un kuri tiek atbrīvoti, bet kuriem nav dzīvesvietas (turpmāk – atbrīvotais), kur pavadīt nepieciešamo karantīnas vai izolācijas laiku. Šādas personas rada nopietnus epidemioloģiskos riskus, jo, piemēram, ierodoties nakts patversmēs, var inficēt lielu personu skaitu. No epidemioloģiskā viedokļa šāda situācija ir bīstama, turklāt atbrīvotajam ir risks “pazust” no veselības aprūpes sistēmas redzesloka un nesaņemt nepieciešamo veselības aprūpi.Ministru kabinetā tika nolemts, ka ir nepieciešams paplašināt valdības 2020.gada 22.decembrī (Ministru kabineta 22.decembra sēdes prot. Nr.86, 3.§ informatīvais ziņojums "Par tūristu mītņu gatavību izmitināt kontaktpersonas un personas, kurām apstiprināta Covid-19 infekcija") atbalstīto risinājumu par daļēji valsts finansētu tūrisma mītņu izmantošanu ar jaunu mērķa grupu – atbrīvotie, kā arī noteikt citu nepieciešamos nosacījumus attiecībā uz institūciju rīcību šādos gadījumos. Tāpēc tika izstrādāti grozījumi Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu" (turpmāk – projekts). Projekta pieņemšanas gadījumā tiks nodrošināts, ka atbrīvotais tiks epidemioloģiski drošā veidā nogādāts uz paša izvēlēto tūristu mītni no Latvijas Investīciju un attīstības aģentūras uzturētajā sarakstā norādītajām tūristu mītnēm, kas pieteikušās attiecīgās mērķa grupas izmitināšanai. Nogādāšanu nodrošinās Ieslodzījuma vietu pārvalde, kas vienlaikus izsniegs atbrīvotajam nepieciešamos individuālos aizsarglīdzekļus, nepieciešamos medikamentus piecām dienām un termometru, nodrošinās projektā norādīto institūciju (Slimību profilakses un kontroles centrs, Nacionālais veselības dienests, Latvijas Investīciju attīstības aģentūra, tā Valsts policijas teritoriālā struktūrvienība, kuras teritorijā atrodas atbrīvotā izraudzītā tūristu mītne, tās pašvaldības, kuras teritorijā atrodas atbrīvotā izraudzītā tūristu mītne, sociālais dienests) informēšanu par personas atbrīvošanu un uzturēšanās vietu, kā arī personas iesnieguma ar lūgumu piešķirt pabalstu krīzes gadījumā nosūtīšanu pašvaldības, kuras teritorijā uzturēsies atbrīvotais, sociālajam dienestam. Projekts paredz, ka atbrīvotais izolācijas vai mājas karantīnas laikā uzturēsies epidemioloģiski drošos apstākļos tūristu mītnē, kur uzturēšanās un ēdināšanas izmaksas pilnībā sedz valsts. Šajā laikā atbrīvotais saņems Nacionālā veselības dienesta noteiktā ģimenes ārsta nodrošināto veselības aprūpi. Nepieciešamības gadījumā pašvaldības sociālais dienests personai piešķirs pabalstu krīzes situācijā līdz 150 *euro* apmēram, kurš tiks izmantots aptiekas izrakstītu rēķinu par nepieciešamajiem medikamentiem un to piegādes izdevumiem uz tūristu mītni apmaksai. Turklāt valsts kompensēs pašvaldības izdevumus šādu pabalstu izmaksai 100 % apmērā. Šāda izdevumu kompensēšana pašvaldībām nepieciešama, jo atbrīvotajiem, kuriem nav dzīvesvietas, nav arī līdzekļu savas veselības aprūpei nepieciešamo medikamentu iegādes un piegādes izdevumu apmaksai. Turklāt atbrīvotais, kurš uzturēsies pašvaldībā, kuras teritorijā atrodas atbrīvotā izvēlētā tūristu mītne, nav pašvaldības “tradicionālais” klients, jo nepastāv šīs personas tradicionālā sasaiste (dzīvesvieta u.tml.) ar pašvaldību. Tā kā nepastāv iespēja nodrošināt atbrīvotā veselības aprūpes izdevumu segšanu citā veidā, tad pašvaldībām ir jākompensē visi izdevumi. Apbalsta apjoms ir noteikts, ņemot vērā faktu, ka atbrīvotais no kontaktpersonas var kļūt par Covid-19 slimnieku, viņam var būt nepieciešami medikamenti (piemēram, antibiotikas utt.), kā arī to, ka personai var būt citas, sarežģītas hroniskas slimības, kuru ārstēšanai ir nepieciešami medikamenti, turklāt šajā summā iekļaujas arī medikamentu piegādes izdevumi uz tūristu mītni. Turklāt šāda pabalsta piešķiršana neizslēdz citas sociālās palīdzības saņemšanu no pašvaldības pēc uzturēšanās laika tūristu mītnē beigām. Atbilstoši Veselības inspekcijas lēmumam par nepieciešamību iesaistīt Valsts policiju, tiks nodrošināta atbrīvotā uzraudzība atbilstoši normatīvajos aktos noteiktajiem uzraudzības un kontroles pasākumiem, kas paredzēti attiecībā uz kontaktpersonām vai inficētajām personām. Tādējādi projekta atbalstīšana nodrošinās epidemioloģiski drošu atbrīvotā uzturēšanos sabiedrībā izolācijas vai mājas karantīnas laikā, būtiski mazinot risku inficēt pārējos sabiedrības locekļus. Ņemot vērā, ka kopš 2020.gada 3.novembra ir bijuši 4 šādi atbrīvotie, tiek prognozēts, ka nākamajos divos mēnešos projektā ietvertais risinājums varētu būt nepieciešams tik pat lielam personu skaitam, tāpēc papildus līdzekļi šī risinājuma ieviešanai nav nepieciešami. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Ieslodzījuma vietu pārvalde, Ekonomikas ministrija, Latvijas Investīciju un attīstības aģentūra, Veselības ministrija, Nacionālais veselības dienests, Labklājības ministrija, Iekšlietu ministrija, Valsts policija, Latvijas pašvaldību savienība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts nerada ietekmi uz tautsaimniecības attīstību un administratīvo slogu. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Laika periodā no 2020.gada 3.novembra, kad ieslodzījuma vietās tika konstatēts pirmais ieslodzītais ar Covid-19, ir bijuši 4 šādi atbrīvošanas gadījumi. Pieņemot, ka šāda tendence saglabāsies, kopējās izmaksas sastāda 3142,80 e*uro* (vai 5662,80 *euro*, ja uzturēšanās tiek pagarināta)*,* kas tiks segti institūcijām pieejamo līdzekļu ietvaros.Pieņemot, ka:* valsts sedz 100% no kopējās summas, bet ne vairāk kā 45 EUR (35 EUR izmitināšanas pakalpojums un 10 EUR ēdināšanas pakalpojums);
* apmaksājamais laika periods ir 14 dienas, ko var pagarināt vienu reizi uz 14 dienām;

atbalstam nepieciešamais finansējums laika periodam 2 mēnešiem (2021.gada februāris -marts) sastāda:45 (euro) x 14 (dienas) x 4 (personu skaits) = 2520 EUR. Ja atbrīvotajam vienu reizi tiks pagarināts uzturēšanās laiks tūrisma mītnē, tad atbalstam nepieciešamais finansējums laika periodam 2 mēnešiem (2021.gada februāris -marts) sastāda:45 (euro) x 14 (dienas) x 2 x 4 (personu skaits) = 5040 EURIeslodzījuma vietu pārvaldei izdevumi ikdienas medikamentu, termometra un individuālo aizsarglīdzekļu nodrošināšanai varētu sastādīt 22,80 euro: (2,40 + 2,70 + 0,12 x 5) x 4 = 22,80 *euro*, kur:*2,40 euro – vidējie vienas sejas maskas (auduma) iegādes izdevumi;**2,70 euro - vidējie viena termometra iegādes izdevumi;**0,12 euro – vidējie zāļu iegādes izdevumi vienā dienā saskaņā ar  resursu vadības sistēmas Horizon datiem;**5 – dienu skaits;**4 – plānotais atbrīvoto, kuri ir Covid-19 pozitīvi vai kontaktpersonas, skaits.*Pašvaldību sociālajiem dienestiem pabalsta krīzes situācijā izmaksai būs nepieciešami 600 EUR (4 x 150 EUR= 600 EUR), kas tiks segti no sociālajiem dienestiem piešķirtajiem valsts budžeta līdzekļiem pabalsta krīzes situācijā izmaksai un pēc tam kompensēti no valsts puses.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nepieciešamie izdevumi atbrīvoto izmitināšanai tūristu mītnēs tiks nodrošināti MK 2020. gada 22. decembra rīkojumā Nr. 796 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"” Ekonomikas ministrijai (Latvijas Investīciju un attīstības aģentūrai) atbalstītā finansējuma ietvaros 2 173 500 euro apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts nerada ietekmi uz spēkā esošo tiesību normu sistēmu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts nerada ietekmi uz Latvijas Republikas starptautiskajām saistībām. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Latvijas Investīciju un attīstības aģentūra, Nacionālais veselības dienests, Labklājības ministrija, sociālie dienesti, Ieslodzījuma vietu pārvalde |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada ietekmi uz pārvaldes funkcijām un institucionālo struktūru. |
| 3. | Cita informācija | Nav |

Ministru prezidenta biedrs,

tieslietu ministrs Jānis Bordāns

Vīza: valsts sekretārs Raivis Kronbergs

Ķipēna, 67046124

Kristine.Kipena@tm.gov.lv